2.9. การจัดการ

โครงสร้างการจัดการ

โครงสร้างกรรมการบริษัทฯ ประกอบด้วยคณะกรรมการทั้งหมด 3 ชุด คือ คณะกรรมการบริษัท
คณะกรรมการบริหาร และคณะกรรมการตรวจสอบ ข้อมูล ณ วันที่ 11 มีนาคม 2548 มีดังนี้

คณะกรรมการบริษัท

1.  นายอึ้ง กวง มิ้ง ประธานกรรมการ

2.  นายหวัง หมิง เจิ้ง รองประธานกรรมการ

3.  นายชู ชี หยวน กรรมการ

4.  นายอนุสรณ์ มุทราอิศ กรรมการ

5.  นางสาวนิรมล ตันติพูนธรรม กรรมการ

6.  รองศาสตราจารย์ วุฒิชัย กปิลกาญจน์ กรรมการอิสระ

7.  ผู้ช่วยศาสตราจารย์ วัธนี พรรณเชษฐ์ กรรมการอิสระ

8.  ศาสตราจารย์ สุภาพรรณ รัตนาภรณ์ กรรมการอิสระ

หมายเหตุ - ข้อมูลของคณะกรรมการบริษัทโปรดดูเอกสารแนบ 1

คณะกรรมการบริหาร

1.  นายหวัง หมิง เจิ้ง ประธานกรรมการบริหาร

นายอึ้ง กวง มิ้ง กรรมการบริหาร

2.  นายเซีย เหิง เซียน กรรมการบริหาร

3.  นายอนุสรณ์ มุทราอิศ กรรมการบริหาร

4.  นายหยู เป๋อ เหวิน กรรมการบริหาร

5.  นายเต้อ ไช่ เซิน กรรมการบริหาร

6.  นางสาวนิรมล ตันติพูนธรรม กรรมการบริหาร

7.  นายวิชัย ศักดิ์สุริยา กรรมการบริหาร

8.  นายมานะ ตั้งชาติสิริ กรรมการบริหาร

หมายเหตุ - ข้อมูลของคณะกรรมการบริหารโปรดดูเอกสารแนบ 1

คณะกรรมการการตรวจสอบ

1.  ผู้ช่วยศาสตราจารย์ วัธนี พรรณเชษฐ์ ประธานกรรมการตรวจสอบ

2.  รองศาสตราจารย์ วุฒิชัย กปิลกาญจน์ กรรมการตรวจสอบ

3.  ศาสตราจารย์ สุภาพรรณ รัตนาภรณ์ กรรมการตรวจสอบ

หมายเหตุ - ข้อมูลของคณะกรรมการตรวจสอบโปรดดูเอกสารแนบ 1

วิธีการลงนามผูกพันบริษัท

ชื่อและจำนวนกรรมการซึ่งมีอำนาจลงลายมือชื่อแทนบริษัทฯ คือ นายอึ้ง กวง มิ้ง ประธานกรรมการ
ลงลายมือชื่อร่วมกับ นายหวัง หมิง เจิ้ง รองประธานกรรมการ
รวมเป็นสองคนและประทับตราสำคัญของบริษัทฯ หรือ นายอึ้ง กวง มิ้ง ประธานกรรมการ หรือ
นายหวัง หมิง เจิ้ง รองประธานกรรมการคนใดคนหนึ่งลงลายมือชื่อร่วมกับนายอนุสรณ์ มุทราอิศ
หรือ นางสาวนิรมล ตันติพูนธรรม หรือ นายชู ชี หยวน รวมเป็นสองคน
และประทับตราสำคัญของบริษัทฯ

ขอบเขตอำนาจหน้าที่ของกรรมการแต่ละชุดมีดังต่อไปนี้

- ขอบเขตและอำนาจหน้าที่ของกรรมการบริษัทฯ เป็นไปตามข้อบังคับของบริษัท
และกฎของกระทรวงพาณิชย์

  -ขอบเขตและอำนาจหน้าที่ของคณะกรรมการบริหารเป็นไปตามขอบเขตและอำนาจตามที่คณะกรรมการบริษัทฯ
  ได้มอบหมายให้เท่านั้น

-ขอบเขตหน้าที่ของคณะกรรมการตรวจสอบนั้นเป็นไปตามกฎของกระทรวงพาณิชย์
และข้อบังคับของตลาดหลักทรัพย์แห่งประเทศไทย

คณะผู้บริหาร

  ชื่อ ตำแหน่ง

1.  นายอึ้ง กวง มิ้ง ประธานกรรมการบริษัท /ประธานบริหาร /กรรมการบริหาร

2.  นายหวัง หมิง เจิ้ง รองประธานกรรมการบริษัท /รองประธานบริหาร
    /ประธานกรรมการบริหาร

3.  นายเซีย เหิง เซียน กรรมการบริหาร /ผู้อำนวยการฝ่ายจัดการด้านการตลาด

4.  นายอนุสรณ์ มุทราอิศ กรรมการบริษัท /กรรมการบริหาร /ผู้จัดการฝ่ายบริหารทรัพยากร
    บุคคล

5.  นายหยู เป๋อ เหวิน กรรมการบริหาร /ผู้อำนวยการฝ่ายการเงิน

6.  นายเต้อ ไช่ เซิน กรรมการบริหาร /ผู้อำนวยการฝ่ายปฏิบัติการ

7.  นายดิเดียร์ ชัวเม็ท ผู้อำนวยการฝ่ายวิศวกรรม

8.  นางสาวเสาวณีย์ กอสุธารักษ์ ผู้บริหารเทคโนโลยีสารสนเทศระดับสูง

9.  นายเสรี ศรีสดใสผู้ จัดการฝ่ายพัฒนาอุตสาหกรรม

10. นายซง ไค คอก ผู้จัดการอาวุโส ฝ่ายควบคุณภาพ

11. นางสุวรรณี สุจริตวณิชพงศ์ ผู้จัดการฝ่ายตรวจสอบภายใน /เลขานุการคณะกรรมการตรวจสอบ

12. นาย เย่ ชี ฉาย ผู้จัดการโรงงานมอนิเตอร์

13. นายซิม กุย เกียง ผู้จัดการโรงงานสวิตช์ชิ่ง เพาเวอร์ ซัพพลาย

14. นายวิชัย ศักดิ์สุริยา กรรมการบริหาร /ผู้จัดการโรงงานอแดปเตอร์

15. นายกั๊ว เริ่น จื้อ ผู้จัดการโรงงานอีเอ็มไอ ฟิลเตอร์

16. นายมานะ ตั้งชาติสิริ กรรมการบริหาร /ผู้จัดการโรงงานแมกเนติก

17. นายเถียน ชุน อี้ ผู้จัดการโรงงานพัดลมระบายอากาศ

18. นายเจียง เจีย ฉือ ผู้จัดการโรงงานเอ็ม ที เอส

19. นางหยาง หมิง ฟาง ผู้จัดการโรงงานดีซี ดีซี

หมายเหตุ คณะผู้บริหารของ บริษัท เดลต้า เอนเนอร์ยี่ ซิสเต็ม (สวิสเซอร์แลนด์) เอจี จำกัด
(DES) อยู่ในระหว่างการปรับปรุง

การสรรหากรรมการ และ ผู้บริหาร

- คณะกรรมการจะเป็นผู้คัดเลือกกรรมการและเสนอชื่อให้ที่ประชุมผู้ถือหุ้นพิจารณาอนุมัติ
ทั้งนี้จะต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้น
ซึ่งมาประชุมและมีสิทธิออกเสียง ส่วนการคัดเลือกผู้บริหารนั้น คณะกรรมการจะเป็นผู้พิจารณาอนุมัติ

ผังองค์กร

ค่าตอบแทน

ค่าตอบแทนในปี 2547 ณ วันที่ 31 ธันวาคม 2547 มีดังนี้

-ค่าตอบแทนรวมของกรรมการบริษัท 8 ราย เท่ากับ 9,131,316 บาท

-ค่าตอบแทนรวมของกรรมการบริหาร 9 ราย เท่ากับ 12,867,136 บาท

-ค่าตอบแทนรวมของผู้บริหาร 19 ราย เท่ากับ 21,023,383 บาท

ค่าตอบแทนรวมของกรรมการบริษัท กรรมการบริหารและผู้บริหารนี้ประกอบด้วยเงินเดือน โบนัส
และเบี้ยประชุมกรรมการอิสระ

การกำกับดูแลกิจการ

หลักการข้อ 1 นโยบายเกี่ยวกับการกำกับดูแลกิจการ

คณะกรรมการบริษัท มีความมุ่งหมายที่จะให้ประโยชน์สูงสุดแก่ผู้ถือหุ้น ของบริษัทฯ
ซึ่งครอบคลุมถึงเรื่องสิทธิและความเท่าเทียมกันของผู้ถือหุ้นตลอดจนผู้มีส่วนได้เสียทุกฝ่าย
โดยได้กำหนดนโยบายและแนวทางในการดำเนินธุรกิจที่เปิดเผยทั่วไปในองค์กร
เพื่อให้พนักงานทุกคนยึดมั่นและตระหนักถึงการให้ความสำคัญต่อลูกค้า
ในการผลิตสินค้าที่มีคุณภาพดีเลิศเชื่อถือได้ การรักษาสภาพแวดล้อมและการมีส่วนร่วมในสังคม
บริษัทฯมุ่งมั่นที่จะนำหลักการกำกับดูแลกิจการที่ดีไปใช้ประโยน์อย่างมีประสิทธิภาพ
เพื่อให้เกิดประโยชน์สูงสุดแก่ทุกฝ่ายอย่างต่อเนื่องในระยะยาว

หลักการข้อ 2 และ 4 สิทธิของผู้ถือหุ้น และการประชุมผู้ถือหุ้น

ในปี 2547 บริษัทฯ มีการประชุมผู้ถือหุ้นทั้งหมด 1 ครั้ง
โดยการประชุมได้จัดขึ้นที่สำนักงานใหญ่ของบริษัทฯ ก่อนการประชุมบริษัทฯ ได้จัดส่งหนังสือนัดประชุม
หนังสือมอบฉันทะ พร้อมทั้งข้อมูลประกอบการประชุมตามวาระต่าง ๆ ให้ผู้ถือหุ้นทราบล่วงหน้า
ในระยะเวลาที่กฎหมายกำหนด โดยในแต่ละวาระมีความเห็นของคณะกรรมการประกอบ

คณะกรรมการบริษัท ได้คำนึงถึงสิทธิประโยชน์ของผู้ถือหุ้นส่วนน้อยอย่างทั่วถึงและรอบคอบ
โดยในที่ประชุมได้เปิดโอกาสให้ผู้ถือหุ้นทุกคนมีสิทธิอย่างเท่าเทียมกันในการสอบถามรายละเอียดต่างๆ
เกี่ยวกับผลการดำเนินงานของบริษัทฯ

หลักการข้อ 3 สิทธิของผู้มีส่วนได้เสียกลุ่มต่าง ๆ

คณะกรรมการบริษัท
ได้เห็นความสำคัญและคำนึงถึงสิทธิของผู้มีส่วนได้เสียกลุ่มต่างๆตามข้อกำหนดของกฏหมายโดยให้ความเท่าเทียมกันในการให้โอกาสและปฏิบัติอย่างเสมอภาคตามแต่ละกลุ่ม

บริษัทฯ
มีความรับผิดชอบต่อสังคมในการสนับสนุนกิจกรรมที่ภาครัฐและภาคเอกชนทั้งในด้านความปลอดภัยและสิ่งแวดล้อม

 หลักการข้อ 5 ภาวะผู้นำและวิสัยทัศน์ 

คณะกรรมการบริษัท ได้เห็นชอบในการกำหนดวิสัยทัศน์ของบริษัทฯ ไว้อย่างชัดเจนว่า บริษัทฯ
จะเป็นผู้นำในธุรกิจในด้านอีเลคโทรนิคส์ Power Supply
ทั้งนี้คณะกรรมการบริหารมีหน้าที่รับผิดชอบในการกำหนดเป้าหมายรวมทั้งดำเนินการให้เป็นไปตามงบประมาณและแผนงานที่ตั้งไว้ให้บรรลุตามเป้าหมายที่กำหนด

หลักการข้อ 6 ความขัดแย้งทางผลประโยชน์

บริษัทฯ ได้มีนโยบายเข้มงวดในการเก็บรักษา การป้องกันการใช้ข้อมูลภายใน ตลอดจนบทลงโทษ
โดยได้แจ้งให้กรรมการ พนักงานและผู้เกี่ยวข้องได้ทราบ
คณะกรรมการได้รับทราบถึงรายการที่เกี่ยวโยงกันและได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์ รายการที่เกี่ยวโยงกันมีราคาที่เหมาะสม
มีการเปิดเผยรายการที่เกี่ยวโยงกันไว้ในงบการเงิน

หลักการข้อ 7 จริยธรรมธุรกิจ

บริษัทฯ ได้ออกแนวทางปฏิบัติเกี่ยวกับจริยธรรมทางธุรกิจและการปฏิบัติตามข้อกฏหมายต่างๆ
ที่เกี่ยวข้องบริษัทฯ ทั้งคณะกรรมการบริษัท
ผู้บริหารและพนักงานต้องคำนึงถึงความซื่อสัตย์สุจริตเป็นหลัก

หลักการข้อ 8 การถ่วงดุลของกรรมการที่ไม่เป็นผู้บริหาร ข้อ10 ค่าตอบแทนของกรรมการและผู้
บริหาร และ ข้อ 11 การประชุมคณะกรรมการ

คณะกรรมการบริษัท มีจำนวน 8 ท่านประกอบด้วยกรรมการอิสระจำนวน 3 ท่าน
ซึ่งถือเป็นความถ่วงดุลของคณะกรรมการอย่างมีประสิทธิภาพ ในปี 2547
มีการประชุมคณะกรรมการรวมทั้งหมด 7 ครั้ง โดยการประชุมได้จัดขึ้นที่สำนักงานของบริษัทฯ
ในเขตนิคมอุตสาหกรรมบางปู ก่อนการประชุมบริษัทฯ ได้จัดส่งหนังสือนัดประชุม
พร้อมทั้งข้อมูลประกอบการประชุมตามวาระต่าง ๆ ให้ทราบล่วงหน้า ในระยะเวลาที่กฎหมายกำหนด

ค่าตอบแทนรวมของกรรมการบริษัท 8 ราย เท่ากับ 9,131,316 บาท
ค่าตอบแทนรวมของกรรมการบริหาร 9 ราย เท่ากับ 12,867,136
บาทและค่าตอบแทนรวมของผู้บริหาร 19 ราย เท่ากับ 21,023,383 บาท

ค่าตอบแทนรวมของกรรมการบริษัท กรรมการบริหารและผู้บริหารนี้ประกอบด้วยเงินเดือน โบนัส
และเบี้ยประชุมกรรมการอิสระ

หลักการข้อ 9 การรวมหรือแยกตำแหน่ง

บริษัทฯ มีการแยกอำนาจหน้าที่ระหว่างประธานกรรมการบริษัท
และประธานกรรมการบริหารเพื่อให้มีการคานอำนาจกัน
มีการกำหนดขอบเขตหน้าที่ของคณะกรรมการแต่ละชุดให้เป็นไปตามข้อบังคับที่สอดคล้องกับกฎหมาย
ตลอดจนมีการกำหนดวงเงินอนุมัติเป็นลายลักษณ์อักษร เพื่อไม่ให้คนหนึ่งคนใดมีอำนาจโดยไม่จำกัด

หลักการข้อ 12 คณะอนุกรรมการ

บริษัทฯ มีอนุกรรมการชุดต่างๆ เพื่อช่วยคณะกรรมการด้านการกำกับดูแลกิจการ ได้แก่

-   คณะกรรมการบริหารมีหน้าที่หลักในการรับผิดชอบในการบริหารธุรกิจที่เป็นไปตามปกติรวมทั้งอำนาจที่ได้รับมอบหมายจากกรรมการบริษัท

- คณะกรรมการตรวจสอบ คณะกรรมการบริษัท ได้แต่งตั้งคณะกรรมการตรวจสอบเมื่อปี 2542 คณะกรรมการตรวจสอบทุกท่าน มีหน้าที่หลักคือ สอบทานให้บริษัทฯ มีรายงานทางการเงินอย่างถูกต้อง เชื่อถือได้ มีระบบการควบคุมภายในและตรวจสอบภายใน แต่งตั้งและเสนอค่าตอบแทนผู้สอบบัญชี มีการประชุมโดยสม่ำเสมออย่างน้อยไตรมาสละ 1 ครั้ง เพื่อกำกับดูแล ติดตามและสอบทานกิจการ ในปี 2547 มีการประชุมคณะกรรมการตรวจสอบทั้งหมด 12 ครั้ง ตลอดจนจัดทำรายงานของคณะกรรมการตรวจสอบและเปิดเผยในรายงานประจำปี วาระการดำรงตำแหน่งของคณะกรรมการตรวจสอบนั้นเป็นไปตามกฎข้อบังคับของบริษัทฯ

หลักการข้อ 13 ระบบการควบคุมภายในและการตรวจสอบภายใน

คณะกรรมการให้ความสำคัญต่อหน้าที่รับผิดชอบระบบการควบคุมภายในและการตรวจสอบภายใน
บริษัทฯ มีแผนกตรวจสอบภายในที่รายงานตรงต่อคณะกรรมการตรวจสอบ
เพื่อดำเนินการติดตามให้มีการปฏิบัติตามระบบและแผนงานที่วางไว้
โดยมีวัตถุประสงค์เพื่อรักษาไว้ซึ่งระบบการควบคุมภายในที่ดีในการป้องกันทรัพย์สินของบริษัทและการปฏิบัติตามกฎระเบียบข้อบังคับต่างๆ

หลักการข้อ 14 รายงานของคณะกรรมการ

คณะกรรมการมีการจัดทำรายงานความรับผิดชอบต่องบการเงินและสารสนเทศทางการเงิน
ที่ปรากฏในรายงานประจำปี ให้มีข้อมูลที่ถูกต้อง ครบถ้วน เปิดเผยอย่างเพียงพอ

หลักการข้อ 15 ความสัมพันธ์กับผู้ลงทุน

บริษัทฯ ให้ความสำคัญต่อการเปิดเผยข้อมูลที่มีความถูกต้องครบถ้วน โปร่งใส และทั่วถึง
ทั้งรายงานข้อมูลทางการเงินและข้อมูลทั่วไป บริษัทฯ ยังจัดตั้งหน่วยงานด้านผู้ลงทุนสัมพันธ์ขึ้น
ทั้งนี้เพื่อให้เป็นตัวแทนในการสื่อสารกับผู้ลงทุนที่เป็นสถาบันผู้ถือหุ้น รวมทั้งนักวิเคราะห์ทั่วไป บริษัทฯ
ยังได้เผยแพร่ข้อมูลต่างๆโดยผ่าน Website บริษัทฯ www.deltathailand.com

การดูแลเรื่องการใช้ข้อมูลภายใน

บริษัทฯ
มีนโยบายจำกัดการใช้ข้อมูลภายในให้อยู่ในวงเฉพาะผู้บริหารระดับกลางถึงสูงที่เกี่ยวข้องภายในแผนกหรือโรงงานเท่านั้น
สำหรับงบการเงินที่ได้รับการตรวจสอบแล้วนั้น
จะถูกเก็บรักษาไว้ที่ผู้บริหารระดับสูงของสำนักประธานกรรมการและแผนกบัญชีและการเงิน
ทั้งก่อนและหลังการประกาศสู่สาธารณชนผ่านทางตลาดหลักทรัพย์แห่งประเทศไทย
ข้อมูลที่เป็นความลับอื่นๆ ของบริษัทฯ ในส่วนของการดำเนินงานในช่วงเวลานั้นๆ
จะมีการจัดประชุมเพื่อพิจารณา
แก้ไขและปรับปรุงเฉพาะระดับผู้จัดการแผนกและผู้จัดการโรงงานขึ้นไปเท่านั้น ในช่วง 5 ปีที่ผ่านมา
หลังจากที่บริษัทฯ เข้าจดทะเบียนกับตลาดหลักทรัพย์แห่งประเทศไทย บริษัทฯ
ไม่เคยประสบกับปัญหาการรั่วไหลของข้อมูลภายในเลย เนื่องจากบริษัทฯ มีนโยบายเข้มงวดในการนี้
อีกทั้งได้รับความร่วมมืออย่างดีเยี่ยมจากผู้บริหารระดับสูงทุกท่าน
หากเกิดกรณีการใช้ข้อมูลภายในไปในทางที่ไม่สมควร ฝ่ายบริหารจะมีบทลงโทษบุคคลผู้นั้น
ในการพิจารณาผลงานเพื่อจัดสรรส่วนแบ่งกำไรของผู้บริหาร ณ สิ้นปี
และสืบเนื่องจากวัฒนธรรมขององค์กรเอง
บุคคลผู้ซึ่งกระทำความผิดจะไม่ได้รับการยอมรับและเป็นที่รังเกียจของผู้ร่วมงาน
ส่งผลทำให้ไม่ได้รับความร่วมมือใดๆ ทั้งจากผู้ร่วมงานและจากกลุ่มบริษัทเดลต้าทั้งหมด
อันถือว่าเป็นบทลงโทษซึ่งรุนแรงที่สุดที่บุคคลผู้หนึ่งจะพึงได้รับ

บุคลากร

 ในปี 2004 แผนกบริหารและทรัพยากรบุคคล ได้ดำเนินการลุล่วงในหลายเรื่องทั้งด้านสิทธิทางด้านภาษีเงินได้และการได้รับรางวัลดีเด่นทางด้านแรงงานสัมพันธ์จากหน่วยงานของรัฐรวมถึงการร่วมมือกับสถาบันการศึกษาต่างๆทำให้เกิดการศึกษาต่อสำหรับพนักงานในหลายระดับจนถึงขั้นปริญญาโท

เริ่มด้วยความสำเร็จแรกหลังจากได้พยายามทำอย่างต่อเนื่องมาเป็นเวลาหลายปี
คือการได้รับการส่งเสริมการลงทุนจากสำนักงานคณะกรรมการส่งเสริมการลงทุน ( BOI ) อีก 7
ปี ทางด้าน STI ( Skill ,Technology & Innovation )
โดยบริษัทจะได้รับการยกเว้นภาษีเงินได้และสิทธิอื่น ๆ ของ BOI ในผลิตภัณฑ์ของบริษัท 3 ประเภท
คือสินค้าประเภท Displays, Components และ Switching Power Supply
โดยต้องมีการจ้างงานคนไทยในระดับนักวิชาการอย่างเพียงพอ มีการฝึกอบรมพนักงานอย่างต่อเนื่อง
มีการลงทุนทางด้านวิจัยและพัฒนา และมีการสนับสนุนสถาบันการศึกษาและผู้ผลิตภายในประเทศ
ซึ่งทั้งหมดนี้บริษัทได้ดำเนินการอยู่แล้ว
แต่ต้องปรับปรุงและต้องทำให้เป็นไปตามรูปแบบมากขึ้นเพื่อให้ตรงกับหลักเกณฑ์และกฎของ BOI

ส่วนทางด้านการศึกษา บริษัทได้ร่วมกับมหาวิทยาลัยหัวเฉียวเฉลิมพระเกียรติ
จัดให้มีการศึกษาต่อเนื่องในระดับปริญญาตรีและปริญญาโทขึ้นในบริษัท
และได้รับการตอบสนองอย่างสูงจากพนักงาน ซึ่งทำให้อัตราการลาออกของพนักงานลดลง
พร้อมทั้งแก้ปัญหาทางด้านการคัดเลือกบุคลากรได้อย่างมาก
ในระดับวิชาชีพยังร่วมกับศูนย์การศึกษานอกโรงเรียน จัดการสอนและฝึกอบรมให้กับพนักงานที่มีอายุ
เพื่อเตรียมตัวในการออกไปใช้ชีวิตและประกอบอาชีพได้ภายหลังออกจากบริษัทแล้ว
สำหรับโครงการนี้เป็นการทำร่วมกับกระทรวงศึกษา ฯ ในปีที่ผ่านมามีพนักงานเข้ารวมโครงการกว่า
1,000 คน

จากความร่วมมืออันดีกับกลุ่มสหภาพแรงงาน และได้สร้างสรรค์กิจกรรมต่าง ๆ
เพื่อให้เกิดความรักในบริษัท และหมู่คณะ จนมีชื่อเสียงและยอมรับในสังคม รวมทั้งมีสถาบันต่าง ๆ
ขอเข้าเยี่ยมชมและศึกษางานทางด้านแรงงานสัมพันธ์ของบริษัทอย่างมากมาย
ในปีนี้บริษัทได้รับรางวัลทางด้านแรงงานสัมพันธ์ดังนี้

1.  สถานประกอบกิจการดีเด่นตามโครงการ โรงงานสีเขียว เฉลิมพระเกียรติสมเด็จ
    พระนางเจ้า สิริกิติ์ เนื่องในโอกาส พระราชพิธีมหามงคล เฉลิมพระชนพรรษา 6 รอบ
    จากกระทรวงแรงงานและสวัสดิการสังคม

  2. รางวัลด้านแรงงานสัมพันธ์ดีเด่น จากกระทรวงแรงงานและสวัสดิการสังคม

  3. เกียรติบัตร อุตสาหกรรมไทยใสสะอาด จากการนิคมอุตสาหกรรมแห่งประเทศไทย

นอกจากที่กล่าวมาแล้วข้างต้น
พนักงานและบริษัทได้ร่วมกันพัฒนาสังคมในจังหวัดสมุทรปราการอีกหลายประเภท เช่น
มอบทุนการศึกษาและอุปกรณ์การศึกษาให้กับหน่วยงานราชการและโรงเรียนต่าง ๆ
ร่วมกับสำนักพระพุทธศาสนาจัดให้มีการฝึกอบรมทางพระพุทธศาสนา เป็นต้น

ในปี 2005 พนักงานและฝ่ายบริหารจะร่วมกันมุ่งเน้นการตอบแทนสังคม
และสร้างบรรยากาศทั้งในที่ทำงานและสังคมโดยรอบให้น่าอยู่และจะทำให้สังคมเป็นสีเขียวตามนโยบายของรัฐบาล